钦定古今图书集成/明伦汇编/官常典/第627卷 > 裴昭明
## 钦定古今图书集成/明伦汇编/官常典/第627卷 > 裴昭明

按《长沙府志》：昭明，宋元徽中出为长沙郡丞，罢任，刺
史王蕴之曰：“‘卿清贫，必无还资。湘土人士，有须一礼
之命者，我不爱也’。昭明曰：‘下官忝为郡佐，不能光益
上府，岂以鸿都之事，仰累清风’。”齐永明时，为始安内
史。及还，甚贫罄。世祖曰：“昭明当罢郡，还遂无宅。我不
读书，不知古人中谁可比之？”